Mellte

Mellte (walisisk: Afon Mellte) er en elv i sørlige Wales. Den dannes ved samløpet av elvene Afon Llia og Afon Dringarth. Den renner deretter sørover gjennom landsbyen Ystradfellte til Pontneddfechan, hvor den møtes med Nedd Fechan og blir til elven Neath (walisisk: Afon Nedd).«River Mellte», The UK Rivers Guidebook Elven har fått sin navn fra mellt – det walisiske ordet for «lyn»«What is the meaning of mellt in Welsh?», Dictionary.tuteehub.com (beslektet med norrøne mjǫllnir)«mellt», Wiktionary – etter dens tendens til å stige og synke raskt som følge av kraftig nedbør.

 Underjordisk seksjon 
Hele elven renner under jorden i en grotte for 1/2 km ved Porth yr Ogof«Porth yr Ogof», UK Caves database når den krysser karbonholdig kalkstein. Den har sitt utspring igjen ved landsbyen Pwllglas (eller Pwll-glâs). Det er femten kjente innganger til hulesystemet. Det er en kompleks labyrint av passasjer, store og små, for det meste utviklet langs ett eller to store grunnflater. Under ekstreme flomforhold kan hele hulen fylles med vann til taket. Den brukes mye av skole- og eventyrgrupper, selv om deler av hulen kan være farlige for de uforsiktige. Det har vært vært elleve dødsfall i Porth yr Ogof siden 1957.Farr, Martyn (1998): The Secret World of Porth Yr Ogof. Gwasg Gomer. ISBN 1-85902-559-5.

 Fosser 
Nedstrøms Porth-yr-Ogof og innenfor det som kalles Waterfall Country («Fosselandet»), renner elven over flere fosser, hvorav de mest betydningsfulle er Sgwd Clun-gwyn, Sgwd Isaf Clun-gwyn og Sgwd y Pannwr - som betyr bokstavlig henholdsvis «hvite eng-utløpet», «nedre hvite eng-utløpet» og «utløpet til ullvaskeren». «Discover Bannau Brycheiniog National Park», Brecon Beacons National Park

 Vern av habitater 
Det meste av elven og dalen er beskyttet både som et område av spesiell vitenskapelig interesse (Dyffrynnoedd Nedd a Mellte a Moel Penderyn SSSI) og som et spesielt viktig verneområde (Coedydd Nedd a Mellte SAC) med hensyn til mosefloraen som den dype og skogkledde naturen i dalene bidrar til å støtte. Motley, Graham; Bosanquet, Sam: A bryophyte assessment of Coedydd Nedd a Mellte SAC and associated SSSIs, 2006 to 2017 (PDF), Cyfoeth Naturiol Cymru / Natural Resources Wales, Evidence Report No. 211«Waterfall Country - a bryological paradise», Southwalesbryos.blogspot.com

 Tidligere industri 
Elven var kraftkilden til det tidligere kruttverket i Pontneddfechan som ble opprettet i 1857. Området strekker seg langs 3 km av dalen på begge sider av elven. Restene av to demninger hvorfra vannløpene tok vann for å drive en rekke vannhjul og turbiner kan fortsatt sees. All produksjon på stedet opphørte i 1931.«Pontneddfechan Gunpowder Works», Bannau Brycheiniog National Park Authority

 Turer og friluftsaktiviteter 
Elven og området rundt er et populært sted for mange forskjellige utendørsaktiviteter, også å besøke de berømte fossefallene, grottevandring, fotturer og kajakkpadling. Mange selskaper som opererer i dalen og tilbyr hyggelige dager for alle. 

Det av meste av elven er tilgjengelig for turgåere, med både offentlige gangstier og stier som går langs elven og gir tilgang til de forskjellige fossene. Brecon Beacons nasjonalparkmyndighet har samarbeidet med Forestry Commission og Countryside Council for Wales, og senere med deres etterfølgerorgan Natural Resources Wales, for å sikre at erosjonen av stier som har resultert fra populariteten til dette området, stoppes og reverseres. En sti som går gjennom kruttverket.

Besøkende kan parkere på parkeringsplassene mot avgift ved Cwm Porth og den nærliggende Gwaun Hepste, eller ellers i Pontneddfechan.

 Referanser 

 Eksterne lenker 

 Bilder fra Afon Mellte, Geograph.org.uk''

Kategori:Elver i Wales
Kategori:Powys